ПРОТОКОЛ

гр. ЛЕВСКИ, 18.12. 2013 г.

Левченски районен съд в публичното съдебно заседание на осемнадесети декември 2013 г.  в състав:


Председател: МАРГАРИТА ДИМИТРОВА


      Съдебни заседатели: 

при участието на секретаря _В.Д._ и прокурора Чавдар Мънев сложи за разглеждане _н.д.о.х.​ №531 по описа за 2013 г.  докладвано от съдия Димитрова
На именното повикване в 14.00 часа се явиха:

ПОДСЪДИМИЯТ П.К. – явява се лично и с адв.С. *** с пълномощно към делото.

ЗА РП-ЛЕВСКИ – явява се прокурор Чавдар Мънев. 

ПО ДАВАНЕ ХОД НА ДЕЛОТО:

ПРОКУРОРЪТ – Да се даде ход на делото.

АДВ.С. – Да се даде ход на делото. 

ПОДСЪДИМИЯТ – Да се даде ход на делото.


Съдът счита, че няма процесуална пречка за даване ход на делото, поради което

ОПРЕДЕЛИ:





ДАВА ХОД НА ДЕЛОТО:

СНЕ САМОЛИЧНОСТТА НА ПОДСЪДИМИЯ:

П.К. - *** ЕГН **********.

На страните се разясняват правата по чл. 274 и 275 от НПК

ПРОКУРОРЪТ - Не правим отводи. Нямам искания.

АДВ.С. - Не правим отводи, нямаме нови искания. 

ПОДСЪДИМИЯТ - Не правя отводи, нямам нови искания. 

АДВ.С. - Постигнали сме споразумение с РП - Левски. Моля споразумението да бъде утвърдено с произтичащите от това законови последици.
ПОДСЪДИМИЯТ - Разбирам обвинението, за което сключихме споразумение. Признавам се за виновен. Разбирам последиците от споразумението. Съгласен съм с тях. Доброволно подписах споразумението. Декларирам, че се отказвам  от разглеждане на делото по общия ред.

ПРОКУРОРЪТ - Моля да одобрите споразумението. Считам, че същото не противоречи на закона и морала.


Съдът намира, че така постигнатото между страните споразумение е пълно и не следва да бъдат внасяни промени в него, поради което

ОПРЕДЕЛИ:


ВПИСВА в съдебния протокол съдържанието на окончателното споразумение постигнато по н.о.х.д.№531/2013 г. по описа на РС-Левски (досъдебно производство №231/2013 г. по описа на РП-Левски), между РП-Левски, подсъдимият П.К., ЕГН ********** и защитникът му адв.С. ***, съгласно което:

Подсъдимият П.К. се признава за виновен в това, че на неустановени дни в периода от началото на м.март 2013 г. до 19.08.2013 г. в * и в *, при  условията на продължавано престъпление, засял и отглеждал растения от рода на конопа в нарушение на установените в закона за контрол върху наркотичните вещества и прекурсорите правила, както следва:

В периода от началото на м.март 2013 г. до 19.07.2013 г. в частен дом (апартамент), находящ се в *, на ***, засял и отглеждал растения от рода на конопа (марихуана) в нарушение на установените  в Закона за контрол върху наркотичните вещества и прекурсорите правила, с общо тегло на изсушената тревиста маса – 73.200 грама с концентрация на активния наркотично действащ компонент тетрахидроканабинол – 0.24% на стойност 439.20 лв.

В периода от началото на м.март 2013 г. засяла и до 19.08.2013 г. отглеждал в дворно място на жилищен дом в *** – 17 бр. растения от рода на конопа, растителна маса определена като наркотичен коноп (марихуана) – високорисково наркотично вещество, съгласно Приложение №1 към чл.3, ал.2 от Закона за контрол на наркотичните вещества и прекурсорите е в списъка на „Растения и вещества с висока степен на риск за общественото здраве, поради вредния ефект от злоупотребата с тях, забранени за приложение в хуманната и ветеринарната медицина, с общо нето тегло 3859.5 грама на стойност 23 157 лв. с процентно съдържание на активен наркотично действащ компонент тетрахидроканабинол в растителния материал 0.28% до 0.58% съгласно Приложение №2 от Постановление на Министерски съвет №23/29.01.1998 г. за определяне на цени на наркотичните вещества за нуждите на съдопроизводството без надлежно разрешително в нарушение на установените в Закона за контрол върху наркотичните вещества и прекурсорите правила чл.27, ал.1 от същия закон – Забранява засяването и отглеждането на територията на Република България на … растенията от рода на конопа (канабис) или изсушаване тревиста маса с общо тегло от 3932.7 грама на обща стойност 23596.20 лв.


Налице е извършено деяние. Деянието е извършено от подсъдимия П.К.. Извършено е виновно при форма на вината пряк умисъл. 

Деянието съставлява престъпление по смисъла на чл.354в, ал.1, във вр. с чл.26, ал.1 от НК.
С деянието не са причинени имуществени вреди.

За извършеното престъпление на П.К., с ЕГН **********, се налага наказание при условията на чл.354в, ал.1, във вр. с чл.26, ал.1 от НК, във вр. с чл.55, ал.1, б.”б”, във вр. с чл.42а, ал.4, във връзка с ал.3, т.1, във връзка с ал.2, т.1, т.2, във връзка с ал.1, във връзка с чл.42, б.„б”, ал.1 от НК ПРОБАЦИЯ със следните пробационни мерки: 

- задължителна регистрация по настоящ адрес за срок от ШЕСТ МЕСЕЦА,  при периодичност за явяване и подписване на подсъдимия пред пробационен служител или определено от него длъжностно лице – два пъти седмично;

- задължителни периодични срещи с пробационен служител за срок от ШЕСТ МЕСЕЦА.

Веществените доказателства по делото, както следва:
- по ДП № 202/2013 г. по описа на РП-Левски – наркотичен коноп с тегло 72,800 гр., предадени на Централно Митническо Управление, както и тези, иззети

- по ДП № 231/2013 г. по описа на РП-Левски – наркотичен коноп с тегло 3859 грама – предаден с разписка на С.С. – домакин при РУП-Левски, на основание чл.53, ал.2 от НК се отнемат в полза на държавата, като след влизане в сила на споразумението, да се изпратят на Агенция „Митници”  за унищожаване.  

Направените разноски по делото в размер на 258,15 лв. се възлагат на подсъдимия П.К..

ПРОКУРОР:  

ЗАЩИТНИК:
               ПОДСЪДИМ:



(Ч.Мънев)

         (адв.С.)

              (П.К.)


Съдът намира, че постигнатото между страните споразумение не противоречи на закона и морала и следва да бъде одобрено.
Предвид изложеното, съдът

ОПРЕДЕЛИ:


НА ОСНОВАНИЕ чл.382 от НПК ОДОБРЯВА постигнатото по н.о.х.д.№ 531/2013 г. по описа на РС-Левски (досъдебно производство №231/2013 г. по описа на РП-Левски), между РП-Левски, подсъдимият П.К., ЕГН ********** и защитникът му адв.С. ***, споразумение.


На основание чл.24, ал.3 от НПК прекратява наказателното производство по н.о.х.д.№531/2013 г. по описа на РС-Левски (досъдебно производство №231/2013 г. по описа на РП-Левски).


ОПРЕДЕЛЕНИЕТО на съда е окончателно и не подлежи на жалба и протест.

Протоколът написан в с.з. и приключи в 14.15 часа.

СЕКРЕТАР: 



ПРЕДСЕДАТЕЛ:

